Muzej grada Rijeke

Muzej grada Rijeke je opći kulturno-povijesni, gradski muzej u Rijeci. Smješten je u zgradi ex Muzeja revolucije sagrađenoj 1976. godine u dvorištu Guvernerove palače. Muzej se bavi sustavnim sakupljanjem te stručnom i znanstvenom obradom muzejske građe kao i sistematizacijama zbirki, prezentacijom muzejske građe te objavljivanjem podataka o njoj. Muzej nema stalni postav, ali su zbirke dostupne za razgledavanje i proučavanje. Historija Osnivanje Muzeja grada Rijeke Muzej grada Rijeke osnovan je odlukom Gradskog vijeća Grada Rijeke 11. travnja 1994. godine, preimenovanjem bivšeg Muzeja narodne revolucije. Smješten je u parku Guvernerove palače, u zgradi koju je 1976. godine namjenski za muzej projektirao ing. arh. Neven Šegvić. U okviru Rijeka 2020 Evropskog glavnog grada kulture Muzej je za svoje potrebeo dobio i restauriranu baroknu palaču Zuccherijere u arei R. Benčića. U proteklih šezdeset godina prikupljena je obrađena i restaurirana dragocjena građa, provedena su brojna istraživanja, priređene zapažene izložbe i objavljeni opsežni katalozi s temama iz gradske povijesti (Riječki mostovi, Parkovna baština Rijeke, Ričina poveda - o manufakturi i industriji na Rječini, Riječke fontane i perila, Riječke škale, Riječka luka, povijest, izgradnja, promet ...) U ciklusu izložbaba o znamenitim Riječanima, u muzeju je prikazan život i rad istaknutih građana, koji su zadužili grad osobnim doprinosom na raznim poljima npr: u arhitekturi (Igor Emili), fotografiji (Viktor Hreljanović), slikarstvu (Rikard Žic), scenografiji i kostimografiji i dr. Muzej narodne revolucije Muzej narodne revolucije Rijeka osnovan je 30. maja 1961. godine odlukom Gradskoga narodnog odbora općine Sušak, sa sjedištem u kući grofa Lavala Nugenta koja se nalazi u Ul. Petra Zrinskog 12 na Trsatu. U studenom 1976. godine Muzej narodne revolucije preseljen je u novu suvremenu, namjenski izgrađenu zgradu, sa stalnim postavom, uređenim zbirkama i zadovoljenim muzejskim standardima. Muzejska građa iz fundusa Muzeja narodne revolucije nakon preimenovanja 1994. godine, pohranjena je u pripadajuće zbirke Muzeja grada Rijeke. Zbirke muzeja Glazbena zbirka U zbirci se čuvaju izvrsno očuvani, potpuno upotrebljivi, gramofoni, zvučnici i instrumenti koji svjedoče o povijesnom razvoju fonografije i proizvodnje glazbenih instrumenata u stogodišnjem vremenskom razdoblju. Likovna zbirka Sadrži djela likovnih umjetnika, slikara i kipara koji su živjeli i stvarali u Rijeci, slikajući najčešće riječke motive i portrete znamenitih građana Rijeke tijekom povijesti. Unutar zbirke uštrojene su podzbirke: crteža, grafika, slika, skulptura, scenografije i kostimografija. Zbirka dokumentarne građe Zbirka sadrži razne dokumente iz XIX. i XX. stoljeća, do danas. U okviru zbirke uštrojene su podzbirke: karata, planova i nacrta grada i njegove okolice; školskih svjedodžbi i diploma; osobnih isprava. Zbirka filatelije Sadrži redovita izdanja poštanskih maraka "Fiume" za razdoblje 1918.-1924. godine, seriju talijanskih maraka "Republica Sociale" s pretiskom Rijeka-Fiume za razdoblje vojne uprave Okupacione zone B 1945-1947. g.; redovna i prigodna izdanja jugoslavenskih maraka s motivima Rijeke. Zbirka fotografija Zbirka se sastoji od originalnih fotografija, negativa, dijapozitiva, fotoalbuma i razglednica nastalih u XIX. i XX. stoljeću. Zbirka kazališne i filmske građe Zbirka sadrži kazališne plakate opernih, baletnih i dramskih predstava NK "Ivan Zajca", plakate filmova prikazivanih u Rijeci te kinoklubova "Jadran" i "Liburnija". U zbirci su pohranjeni dokumentarni filmovi riječkih autora, fotografska i kinematografska tehnika. Zbirka numizmatike, vrijednosnica, medalja i odlikovanja Sadrži novac s riječkim obilježjima, povijesne vrijednosnice i medalje s područja Rijeke i njezine okolice. Zbirka oružja Uz oružje iz 19. i 20. stoljeća, u zbirci se čuvaju i predmeti iz partizanskih logora, fašističkih zatvora te osobni predmeti sudionika Drugoga svjetskog rata. U zbirci se prikupljaju, obrađuju i čuvaju predmeti i dokumenti iz građanskog rata u Hrvatskoj krajem II. milenija. Zbirka tiska Zbirka se sastoji od primjeraka novina, plakata i stinog tiska s područja Rijeke i okolice iz XIX. i XX. stoljeća. Zbirka umjetničkog obrta Sadrži predmete iz vlasništva poznatih riječkih obitelji uglavnom iz 19. i 20. stoljeća, s uštrojenim podzbirkama namještaja, stakla, keramike, odjeće. Zbirka varia Sadrži raznorodnu građu koja svjedoči o povijesti grada Rijeke i materijalnim ostacima građanskog života u XIX. i XX. stoljeću. Povezano Znamenite riječke građevine Izvori Vanjske veze Službene stranice Muzeja grada Rijeke ((hrv.))